Ρενέ Γκρουσέ

Ο Ρενέ Γκρουσέ (γενν. στις 5 Σεπτεμβρίου 1885 στο Ωμπαί και απεβ. στις 12 Σεπτεμβρίου 1952 στο Παρίσι) ήταν Γάλλος ιστορικός, ειδικός επί της Ασίας, και μέλος της Γαλλικής Ακαδημίας.

 Βιογραφία 
Ο Ρενέ Γκρουσέ πραγματοποίησε τις σπουδές του στο Πανεπιστήμιο του Μονπελιέ, όπου και έλαβε Πτυχίο Ιστορίας. Εισήλθε, τότε, στον κόσμο της διοίκησης των Καλών Τεχνών ως συντάκτης στο Γραφείο των Δημοσίων Κτηρίων.

Κατάχθηκε κατά τη διάρκεια του Α΄ Παγκοσμίου Πολέμου ως λοχίας στο 81ο σύνταγμα πεζικού. Τραυματίστηκε το 1915. Συνέχισε, ωστόσο, να υπηρετεί ως τραυματιοφορέας.

Στην συνέχεια ξεκίνησε να εργάζεται ως καθηγητής ιστορίας και γεωγραφίας στη Σχολή των Ανατολίτικων Γλωσσών. Ήταν υπεύθυνος μαθημάτων στη Σχολή Πολιτικών Επιστημών και τη Σχολή του Λούβρου, επιμελητής στο Μουσείο του Λούβρου, βοηθός επιμελητής και, μετέπειτα, επικεφαλής επιμελητής στο Μουσείο Γκιμέ μετά το 1929, ενώ, στην συνέχεια, διευθυντής του Μουσείου Σερνουσί μετά το 1933. Ήταν γραμματέας του Journal Asiatique και μέλος του Συμβουλίου των Εθνικών Μουσείων.

Μαζί με τους Ερνέστ Σελιέρ, Ζαν Ταρώ, Οκτάβ Ωμπρί και Ρομπέρ ντ' Αρκούρ, ήταν ένα εκ των πέντε ατόμων τα οποία εξελέγησαν στις 14 Φεβρουαρίου 1946 ως μέλη της Γαλλικής Ακαδημίας, στην διάρκεια της πρώτης οργανωμένης εκλογής της χρονιάς εκείνης. Έγινε δεκτός στις 30 Ιανουαρίου 1947 από τον Ανρί Μπορντώ, λαμβάνοντας την θέση του Αντρέ Μπελσόρ. Εξελέγη στην συγκεκριμένη θέση, την υπ' αριθ. 36, λαμβάνοντας έντεκα συνολικά ψήφους, έναντι έξι του Ζακ Σαρπαντιέ και τριών του Γκυστάβ Κοέν.

Τα έργα του Épopée des Croisades και Histoire des croisades et du royaume franc de Jérusalem, τα οποία συνεχώς εκδίδονται εκ νέου μετά τον θάνατό του, λογίζονται, σήμερα ακόμη, μεταξύ των σημαντικότερων σχετικά με την περίοδο των Σταυροφοριών.

Ο μεσαιωνολόγος Πιέρ Ωμπέ αναφέρει σχετικά με αυτόν: «Ο ιστορικός αυτός, ο οποίος πέτυχε να βασίσει το έργο του στους κορυφαίους εκ των μεγαλύτερων οριενταλιστών της εποχής του, του οποίου η ευρυμάθεια είναι σπάνιας σταθερότητας όταν γίνεται αναφορά γεγονότων, έχει ιδιαίτερο προσανατολισμό όταν πρόκειται για την ερμηνεία τους. Η οπτική του γωνία είναι ιδιαιτέρως σημαδεμένη από την αποικιακή ουτοπία, η οποία κυριαρχούσε κατά τη διάρκεια των δεκαετιών του 1920-1930, περίοδο κατά την οποία και έχτισε το opus magnum τουPierre Aubé, Un croisé contre Saladin, Renaud de Châtillon, Fayard, 2007, σελ. 82, n. 1..»

Ο Ρενέ Γκρουσέ τάφηκε στο Κοιμητήριο του Μονπαρνάς. Η σύζυγός του απεβίωσε το 1972.

 Εργογραφία 
 Histoire de l’Asie, 3 tomes, 1921-1922
 Histoire de la philosophie orientale. Inde, Chine, Japon, 1923
 Le Réveil de l’Asie. L’impérialisme britannique et la révolte des peuples. Paris, Plon, 1924
 Histoire de l’Extrême-Orient, 1929
 Sur les traces du Bouddha, 1929
 Les Civilisations de l’Orient, 1929-1930
 S. M. Nâdir Shâh, 1930
 Philosophies indiennes, 1931
 Histoire des Croisades et du Royaume Franc de Jérusalem, trois tomes, 1934-1936, Plon, 1934 ; réédité Perrin, 1991 ISBN 2-262-00931-7 (tome I: Anarchie musulmane et monarchie franque, tome II: Monarchie franque et monarchie musulmane – L'équilibre, tome III: Monarchie musulmane et anarchie franque) .

 L’Épopée des Croisades, Paris, Plon, 1939.
 L’Empire mongol, E. de Boccard, 1941
 Histoire de la Chine, 1942
 Le Conquérant du monde, Vie de Gengis-Khan, 1944
 Bilan de l’Histoire, 1946
 Histoire de l’Arménie des origines à 1071, Première édition : 1947
 L’Empire du Levant, 1949
 Figures de Proue, 1949
 La Chine et son art, 1951
 L'Homme et son histoire, Plon, 1954, 245p.
 Histoire universelle, Encyclopédie de la Pléiade, sous la direction de René Grousset et E.G. Léonard, 3 vol.1957

 Δείτε επίσης 
 Ιστορία της Ασίας
 Ζαν Ρισάρ, ο οποίος υπήρξε μαθητής του

 Παραπομπές 

 Βιβλιογραφία 
 Roland Andréani, « Deux historiens aubaisiens: René Grousset et Émile-G. Léonard » dans Liame n° 9, Ιανουάριος-Ιούνιος 2002, σελ. 65-74.
 Roland Andréani, « René Grousset » dans Christian Amalvi (dir.), Dictionnaire biographique des historiens français et francophones. De Grégoire de Tours à Georges Duby, Paris, La Boutique de l'histoire, 2004, σελ. 138-139.
 La Vie et l'Œuvre de René Grousset, revue France-Asie n° 88-89, Σεπτέμβριος-Οκτώβριος 1953.

 Εξωτερικοί σύνδεσμοι 

 Εργογραφία του Ρενέ Γκρουσέ διαδικτυακώς προσβάσιμη στην ιστοσελίδα Classiques des sciences sociales
 Εργογραφία του Ρενέ Γκρουσέ (κοινό κτήμα στον Καναδά)
 Αναλυτική βιβλιογραφία από την ιστοσελίδα της Γαλλικής Ακαδημίας

Κατηγορία:Γάλλοι ιστορικοί
Κατηγορία:Διευθυντές μουσείων
Κατηγορία:Μέλη της Γαλλικής Ακαδημίας
Κατηγορία:Εθνικό Ινστιτούτο Ανατολίτικων Γλωσσών και Πολιτισμών
Κατηγορία:Σπουδές επί της Κεντρικής Ασίας
Κατηγορία:Γάλλοι αρμενολόγοι